བྱིས་པ་ནི་འབྱུང་འགྱུར་གྱི་རེ་བ་ཡིན་ལ།མ་འོངས་པའི་གདུང་འདེགས་ཀྱི་ཀ་བའང་ཡིན།བྱིས་པ་རྣམས་བདེ་ཐང་ངང་འཚར་ལོངས་འབྱུང་དུ་འཇུག་རྒྱུ་ནི་ཕ་མའི་བྱོལ་མེད་ཀྱི་འོས་འགན་དང་དམིགས་ཡུལ་ཡིན།འཆར་ལྡན་བུ་སྐྱེ་ཡི་ཤན་ཤུགས་ཐེབས་པའི་རང་རྒྱལ་གྱི་ཕ་མ་རྣམས་ལ་མཚོན་ན།བུ་ཕྲུག་གཅིག་དང་མང་ན་ཡང་བུ་ཕྲུག་གཉིས་མ་གཏོགས་སྐྱེ་བཞིན་མེད་པས།བྱིས་པ་ནི་ཕ་མ་ཚོའི་ཁོང་གི་སྙིང་དང་སེམས་ཀྱི་ནོར་བུ་ལྟ་བུར་ཆགས་ཡོད་ལ།གཅེས་མ་ཤེས་གཅེས་ཕྲུག་གཅེར་བུར་ཕུད་ཅེས་པ་ལྟར་རང་གི་ཤ་ཆད་ཀྱི་བུ་ཕྲུག་གཅིག་པུར་ལེགས་ཉེས་བཟང་ངན་གྱི་སྤུ་རིས་འབྱེད་པའི་སློབ་གསོ་གཏོང་བ་ལྟ་ཞོགད་དུང་ངན་ལངས་སྐྱག་ལངས་སུ་བཏང་སྟེ་གང་འདོད་འདོད་དུ་ཅི་ལས་ཅི་སྒྲུབ་ལ་ཐེ་གཏོགས་དང་བཀག་འགོག་མི་བྱེད་ཅིང་།ལེགས་ལམ་ལ་འཇུག་པའི་སྦྱོར་བ་ཅུང་ཙམ་ཡང་མི་སྟོན་པར་ཁྱིམ་གྱི་ཅ་དངོས་དག་གཅོད་འབྲེག་གཏུབ་གསུམ་ལ་གོ་བསྐོན་སློབ་གསོ་གཏོང་བ་ལས་ལངས་ཤོར་དང་འཐུས་ཤོར་དུ་འགྲོ་བཞིན་པ་གཏན་ནས་ཚོར་གྱིན་མེད།